Gvatemala prezidenti Jimmi Morales mamlakatdagi yo‘llarning achinarli ahvoli sabab favqulodda holat e’lon qildi. «Vazirlar kengashi Gvatemala hududida joylashgan yo‘llarda favqulodda holat e’lon qildi», - deyiladi mamlakat hukumatining Twitter’dagi xabarida. Prensa Libre’ning xabar berishicha, davlat rahbari tegishli farmonni imzolab bo‘lgan. Moralesning aytishicha, yo‘llarning yomon holatiga asosiy sabab – korrupsiyadir. Shu sababdan hukumat korrupsiya sxemalarida ishtirok etuvchi qurilish kompaniyalarini tugatishga imkon beradigan qonunchilik tashabbusini o‘rganib chiqish niyatida.